b'\n_START_ARTICLE_\nSne\xc5\xbeni plug\n_START_PARAGRAPH_\nSne\xc5\xbeni plug je priprava, ki se namesti na cestno ali \xc5\xbeelezni\xc5\xa1ko vozilo in je namenjena odstranjevanju snega z ve\xc4\x8djih povr\xc5\xa1in.\n_START_SECTION_\nZgodovina\n_START_PARAGRAPH_\nPrvi sne\xc5\xbeni plugi so bili leseni, vlekli pa so jih konji. S pojavom avtomobilov se je hitro za\xc4\x8dela tudi mehanizacija sne\xc5\xbenih plugov._NEWLINE_Leta 1911 je prvi sodobni sne\xc5\xbeni plug izumil David I Munson, hkrati pa je skonstruiral tudi mehanizem za monta\xc5\xbeo na tovornjak. Leta 1923 sta norve\xc5\xa1ka brata Hans in Even \xc3\x98veraasen skonstruirala plug za avtomobile, njun izum pa velja za za\xc4\x8detek splo\xc5\xa1ne uveljavitve sne\xc5\xbene slu\xc5\xbebe. V ZDA naj bi Carl Frink iz Claytona \xc5\xbee leta 1920 ustanovil podjetje Frink Snowplows, danes Frink-America, ki naj bi bilo prvo tovrstno podjetje na svetu.'